Haupeschkierch zu Blaaschent

D'Haupeschkierch zu Blaaschent ass eng kathoulesch Kierch, déi zur Par Miersch Saint-François am Dekanat Zentrum an zu der Gemeng Luerenzweiler gehéiert. Zur fréierer Par Blaaschent huet zanter 1844 ausser der Parkierch vu Blaaschent och nach d'Lukaskapell vun Eesebuer gehéiert.

De Patréiner vun der Kierch ass den hellegen Haupert, deem säi Fest den 3. November gefeiert gëtt.

Si steet am nërdlechen Deel vun der Uertschaft net wäit vum CR125. Nieft der Kierch ass de Kierfecht ugeluecht.

Den 5. Mäerz 2021 gouf s'als Nationaalt Kulturierwe klasséiert.

 Geschicht 
Nodeem Blaaschent 1844 vun der Par Luerenzweiler ofgespléckt gouf ass et mat Eesebuer an Aasselscheier eng eege Par ginn. Bis dohi stoung am Duerf eng al Kapell, déi schonn 1570 ernimmt gouf.

D'Kierch, déi dem hellegen Haupert geweit ass, gouf 1843 gebaut. Den Tuerm ass eréischt 1860 derbäi komm. Déi dräi Barockaltär hunn aus der Ouljener Kierch gestaamt. D'Mëttelstéck vum Héichaltor mat Dréitabernakel gouf 1866 agebaut a koum aus dem RedemptoristeklouschterBlascheid, Geschichte In: Ons Hémecht, 40. Jg., nº Heft 2 (01.06.1934), S.87.

1935 gouf den Daach an de Plaffong vun der Kierch restauréiert an och den Tuerm gouf a Stand gesatGEMEINDERATSSITZUNG des Gemeinderates von Lorentzweiler vom 7. März. In: Escher Tageblatt, 1935. Jg., nº 60 (12.03.1935), S.3Gemeinde Lorentzweiler. Submission In: Escher Tageblatt, 1935. Jg., nº 191 (16.08.1935), S.10.

Den 8. August 1938 mueres fréi huet e Feier d'Kierch vu Blaaschent komplett zerstéiertLokalneuigkeiten In: Escher Tageblatt, 1938. Jg., nº 183 (09.08.1938), S.3, soudatt eng nei huet misse gebaut ginn. Fir dësen Neibau ass den 19. Mäerz 1939 de Grondstee geluecht ginn.

D'Pläng ware vum Architekt Jean Deitz. De Bau, bei deem och e groussen Deel vu Steng a Material vun der zerstéierter Kierch recycléiert gouf, huet den Entreprener Tresch vu Miersch ausgefouert. Déi al Klacke konnten och nach benotzt ginn. Déi nei Kierch huet 303 000 Frang kascht, déi ouni Zouschoss vun der Gemeng oder dem Staat eleng duerch Spenden aus der Bevëlkerung finanzéiert goufen. Den 29. Oktober 1939 gouf déi nei Kierch vum Bëschof Philippe ageweit100 Jahre Pfarrgeschichte Blascheid-Eisenborn. In: Luxemburger Wort, 1939. Jg., nº 301&302 (28.10.1939), S.8Die Einweihung der Pfarrkirche von Blascheid-Eisenborn In: Luxemburger Wort, 1939. Jg., nº 304 (31.10.1939), S.5. Fir déi eigentlech Konsekratioun vun der Kierch huet et awer, ë. a. wéinst dem Zweete Weltkrich, nach 30 Joer bis de 24. Mee 1970 gedauert bis se vum Bëschof Léon Lommel geweit konnt ginnKirchenkonsekration in Blascheid In: Luxemburger Wort, 123. Jg., n° 146 (26.05.1970), S.9.

Biller

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren
 Lëscht vun den nationale Monumenter an der Gemeng Luerenzweiler

 Um Spaweck 

 Websäit vum Parverband Miersch op cathol.lu
 Websäit vum Parverband Miersch
 D'Fënstere vun der Kierch vu Blaaschent op der Websäit vun der Stiftung Forschungsstelle Glasmalerei des 20. Jh. e. V. 
 D'Kierch Blaaschent an der Facebookgrupp Patrimoine religieux Luxembourg - Reliéisen Ierwen Lëtzebuerg 

Blaaschent
Kierch Blaaschent
Kierch Blaaschent
Kategorie:Bauwierker 1939
Kategorie:Klasséiert Kierchen a Kapellen